Title: Návrh
Author: kovacova
Company: urad

SPRÁVA

z kontroly plnenia úloh z uznesení vlády splatných v  I. štvrťroku 2003,                     so zameraním na kontrolu plnenia úloh vyplývajúcich z uznesenia vlády                           k „Návrhu opatrení, ktoré stanovujú spôsob prístupu k informáciám v súlade s dokumentom AUDIT a so zákonom o slobodnom prístupe k informáciám“ 

	Kontrola bola vykonaná v súlade so „Zameraním kontrolnej činnosti Úradu vlády SR na II. polrok 2003“, schváleného uznesením vlády SR č.506 z 18. júna 2003, ktorým vláda uložila vedúcemu Úradu vlády SR predkladať v súlade s kompetenciami na rokovanie vlády každoročne informáciu o plnení úloh súvisiacich so spôsobom prístupu k informáciám (Návrh opatrení)      a so zákonom o slobodnom prístupe k informáciám (ďalej zákon).

	Cieľom kontroly bolo zistiť vecné a časové plnenie úloh uznesení vlády. Osobitne sa zamerať na dodržiavanie uznesenia vlády SR č. 1078/2000 a opatrení prijatých v nadväznosti na zákon o slobode informácií. V prípade zistených nedostatkov zabezpečiť prijatie opatrení na ich odstránenie.

	Vybranými subjektmi kontroly z úrovne Úradu vlády SR (ÚV SR) bol Krajský úrad v Nitre (KÚ Nitra), Trenčíne (KÚ  Trenčín) a Košiciach (KÚ Košice). Uvedené krajské úrady boli požiadané o zabezpečenie externej spolupráce v zmysle § 14 ods. 1 zákona NR SR               č. 10/1996 Z. z. o kontrole v štátnej správe v znení neskorších predpisov. Ostatných päť krajských úradov (KÚ Bratislava, KÚ Trnava, KÚ Žilina, KÚ Banská Bystrica a                       KÚ Prešov) bolo vedúcim Úradu vlády SR požiadaných o predloženie záväzných informácií v stanovenom rozsahu kontroly. Kontrolované obdobie bolo od 1. 1. 2001 do 30. 6. 2003.

I.	Stav plnenia úloh vyplývajúcich z  uznesení vlády splatných                                 v I.  štvrťroku 2003

Vláda v uzneseniach prijatých od 1. 1. 1995 do 31. 3. 2003 a splatných v kontrolovanom období (január - marec 2003) uložila podpredsedom vlády, ministrom, predsedom ostatných ústredných orgánov štátnej správy  a  vedúcemu ÚV SR plniť 850 termínovaných  úloh, z ktorých sa splnilo 753 úloh (88,6 %), 94 sa splnilo oneskorene (11,0 %) a  3 boli nesplnené  (0,4 %).

Prehľad o stave plnenia uznesení vlády prijatých od 1. 1. 1995 do 31. 3. 2003 a splatných     v  I. štvrťroku 2003, tvorí prílohu č. 1 tejto správy. V prílohe č. 2 sú uvedené príčiny nesplnenia úloh z uznesení vlády vychádzajúce z podkladov jednotlivých ministerstiev.

Porovnanie súhrnných výsledkov súčasnej kontroly so stavom zisteným predchádzajúcou kontrolou v III.- IV. štvrťroku 1999 a v rokoch 2000, 2001 a 2002, je v nasledujúcej tabuľke č. 1. 

          Tabuľka č. 1

Kontrolované
obdobie

Úlohy           
celkom

Termín.
úlohy
celkom

Z   t o h o

Netermínované úlohy

| | | splatné v kontrolovanom  období | splatné v ďalšom období |
| | | celkom | splnené | oneskor. splnené | nesplnené | | celkom | z toho splnené

1. júl – 30. september 1999

4924

1897
(38,5 %)

956

836
(87,4 %)

109
(11,4 %)

11
(1,2 %)

941

3027
(61,5%)

384
(12,7 %)

1. okt. – 31. december 1999

5267

1994
(37,9 %)

1037

931
(89,8 %)

80
(7,7 %)

26
(2,5 %)

957

3273
(62,1%)

550
(16,8 %)

1. január – 31. marec 2000

4953

1594
(32,2 %)

651

591
(90,8 %)

51
(7,8 %)

9
(1,4 %)

943

3359
(67,8 %)

440
(13,1 %)

1. apríl – 30. jún 2000

5462

1800
(33 %)

838

754
(90 %)

69
(8,2 %)

15
(1,8 %)

962

3662
(67 %)

317
(8,7 %)

1. júl – 30. september 2000

5987

1997
(33,4 %)

648

573
(88,4 %)

58
(9,0 %)

17
(2,6 %)

1349

3990
(66,6 %)

384
(9,6 %)

1. okt. – 31. december 2000

7322

2772
(37,9 %)

1345

1259
(93,6 %)

72
(5,3 %)

14
(1,1 %)

1427

4550
(62,1 %)

656
(14,4 %)

1. január – 31. marec 2001

7253

2547
(35,1 %)

1011

901
(89,1 %)

97
(9,6 %)

13
(1,3 %)

1536

4706
(64,9 %)

618
(13,1 %)

1. apríl – 30. jún 2001

7313

2463
(33,7 %)

1129

1004
(88,9 %)

110
(9,8 %)

15
(1,3 %)

1334

4850
(66,3 %)

591
(12,2 %)

1. júl – 30. september 2001

7294

2172
(29,8 %)

812

710
(87,5 %)

83
(10,2 %)

19
(2,3 %)

1360

5122
(70,2 %)

673
(13,1%)

1. okt. – 31. december 2001

7605

2326
(30,6 %)

1065

939
(88,2 %)

98
(9,2 %)

28
(2,6 %)

1261

5279
(69,4 %)

796
(15,1 %)

1.  január – 31. marec 2002

7086

2083
(29,4 %)

729

620
(85,0 %)

93
(12,8 %)

16
(2,2 %)

1354

5003
(70,6 %)

483
(9,7 %)

1. apríl – 30. jún 2002

7750

2165
(27,9 %)

933

812
(87,0 %)

105
(11,3 %)

16
(1,7 %)

1232

5585
(72,1 %)

612
(10,9 %)

1. júl – 30. september 2002

7859

2047
(26,0 %)

636

526
(82,7 %)

89
(14,0 %)

21
(3,3 %)

1411

5812
(74,0 %)

888
(15,3 %)

1. okt. – 31. december 2002

8009

2415
(30,2 %)

1085

998
(92,0 %)

63
(5,8 %)

24
(2,2 %)

1330

5594
(69,8 %)

562
(10,0 %)

1. január – 31. marec 2003

7929

2097
(26,4 %)

850

753
(88,6 %)

94
(11,0 %)

3
(0,4 %)

1246

5832
(73,6 %)

1014
(17,4 %)

	Z porovnania s výsledkami kontroly za obdobie október – december 2002 vyplýva, že v tomto kontrolovanom období sa znížil počet uložených úloh o 81, t. j. o 1 %, avšak počet termínovaných úloh sa znížil až o 319, t. j. o 13,2  %. Podiel netermínovaných úloh predstavuje 73,6 % všetkých úloh a je najvyšší v porovnaní s predchádzajúcimi štvrťrokmi.

Porovnanie počtu predložených termínovaných a netermínovaných úloh do návrhov uznesení vlády  v I. štvrťroku 2003 podľa jednotlivých predkladateľov tvorí prílohu č. 3. Z prílohy vyplýva, že viac návrhov netermínovaných úloh ako termínovaných predložili  najmä minister obrany a podpredseda vlády pre európsku integráciu, ľudské práva a menšiny.

II.	Stav plnenia úloh vyplývajúcich z  uznesenia vlády SR              č. 1078/2000 v nadväznosti na dodržiavanie zákona o slobodnom prístupe k informáciám 

Vláda uznesením č. 1078/2000 zo dňa 20. 12. 2000 schválila Návrh opatrení, ktoré stanovujú spôsob prístupu k informáciám v súlade s dokumentom AUDIT a  so zákonom o slobodnom prístupe k informáciám. Týmto uznesením vláda zároveň uložila ministrom, predsedom ostatných ústredných orgánov štátnej správy, prednostom KÚ a OÚ upraviť organizačné poriadky, pracovné poriadky  alebo iné vnútorné predpisy  v zmysle citovaného zákona a zabezpečiť plnenie týchto úloh v nimi riadených orgánoch miestnej štátnej správy. Vedúcemu Úradu vlády SR uložila vykonávať kontrolu plnenia úloh vyplývajúcich z uznesenia a informovať každoročne o výsledku vládu.

1. 	Rozpracovanie „Návrhu opatrení“, ktoré stanovujú spôsob prístupu k informáciám v súlade s dokumentom  AUDIT a so zákonom o slobodnom prístupe k informáciám

	Povinnosť rozpracovať Návrh opatrení bola uložená prednostom krajských úradov úlohou B.1. uznesenia vlády SR č. 1078/2000 v termíne do 31. 12. 2000. Z kontroly plnenia úlohy vyplynulo, že krajské úrady vypracovali interné predpisy (smernicu, pokyn), ktorými sa vytvorili predpoklady pre jednotný postup povinných osôb pri vykonávaní zákona o slobodnom prístupe k informáciám, resp. Návrhu opatrení. Preukázalo sa, že interné predpisy boli vypracované a  nadobudli účinnosť v  stanovenom termíne. Z hľadiska vecného sa zistila neúplnosť ich rozpracovania na konkrétne podmienky. V tejto súvislosti sa vo vybraných krajských úradoch preukázalo, napríklad:
	
-	KÚ v Nitre vydal Smernicu č. 7/2000 s účinnosťou od 1. 1. 2001, ktorou sa určuje spôsob prístupu k informáciám. Táto neobsahuje niektoré zásadné opatrenia formulované v Návrhu opatrení, napr. nerieši formu voľného prístupu (na úradnej tabuli) k informáciám (§ 5 ods. 1 zákona nadväzne na § 4 ods. 3, resp. opatrenie č. 2), ale iba hromadný prístup prostredníctvom www stránky v zmysle § 6 ods. 1 zákona; nezabezpečuje gestorstvo za aktuálnosť povinne zverejňovaných informácií na verejne prístupnom mieste v sídle úradu a na internetovej stránke;   taktiež Smernica nedefinuje gestorský špeciálny útvar (opatrenie   č. 6 a 8), iba nariaďuje v ods. 6 uložiť spis po vybavení u vecného gestora, čím sa spisová dokumentácia stáva roztrieštenou po jednotlivých útvaroch oddelená od centrálnej evidencie. Rozpor bol zistený aj  v časti 4 Smernice, ktorá ukladá viesť centrálnu evidenciu žiadostí v podateľni, pričom www stránka KÚ z 9. 7. 2003 uvádza, že evidenciu žiadostí vedie organizačný odbor, ktorý však v tom čase už neexistoval.

-	KÚ v Trenčíne  vydal  Vnútorný  pokyn  prednostu  KÚ  s  účinnosťou  od  1. 1. 2001  k  aplikácii  zákona  č. 211/2000 Z. z. o slobodnom prístupe k informáciám a o zmene a doplnení niektorých zákonov, pričom v tejto časti neboli z hľadiska vecného rozpracovania Návrhu opatrení zistené nedostatky.

-	KÚ v Košiciach vydal Pokyn prednostu KÚ č. 1/2001 s účinnosťou od 1. 1. 2001, ktorým rozpracoval uplatnenie zákona v podmienkach KÚ. V porovnaní s Návrhom opatrení sú v Pokyne neúplne rozpracované, resp. nešpecifikované, napr. - opatrenie č. 1 neuvádza sa názov povinnej osoby (§ 2 ods. 1 zákona), v opatrení č. 2 nie je povinnosť zverejňovať informácie na verejne prístupnom  mieste  (§ 4 ods. 3 a § 6 ods. 2 zákona), u opatrenia  č. 3 chýba povinnosť zverejňovať materiály koncepčného a strategického charakteru (§ 5 ods. 5 zákona), opatrenie č. 4 neobsahuje možnosti sprístupnenia informácií v oblasti hospodárenia s verejnými prostriedkami a nakladaní s majetkom štátu, v opatrení č. 15 sa neuvádza povinnosť sprístupniť informáciu formou určenou žiadateľom a v opatrení č. 22 sa nedefinuje povinné vydanie rozhodnutia.

	Z predložených záväzných informácií KÚ vyplynulo, že krajské úrady splnili úlohu rozpracovania Návrhu opatrení formou príkazných listov prednostov a nadväzne vydaním smernice, zásad, resp. vnútorného pokynu. Informácie pre svoju strohosť však neposkytujú preukázateľný prehľad o kvalite prijatých opatrení a ich vyčerpávajúcu úplnosť a vecnosť.

2. 	Rozpracovanie a aktualizácia organizačných a  pracovných poriadkov a  iných vnútorných predpisov v zmysle zákona o slobode informácií a Návrhu opatrení

	Kontrola plnenia  úlohy B.2.  uznesenia vlády SR č. 1078/2000 s  termínom  splnenia  do 31. 12. 2000 sa zamerala na vecné a časové rozpracovanie a aktualizáciu vnútroorganizačných riadiacich aktov ( smernica, pokyn, organizačný poriadok, spisový poriadok, skartačný  plán atď.) v kontrolovanom období od 1. 1. 2001 do 30. 6. 2003. Zistilo sa, že úloha bola splnená v termíne na všetkých kontrolovaných krajských úradoch formou vydania vnútornej smernice, resp. pokynu prednostu s účinnosťou od 1. 1. 2001. Úpravy organizačných poriadkov boli však vykonané oneskorene, resp. neboli upravené. Pri rozpracovaní interných predpisov sa tiež preukázala nedostatočná vzájomná prepojenosť medzi jednotlivými internými predpismi z  hľadiska jednoznačného vymedzenia práv a povinností jednotlivým organizačným útvarom, ktoré im vyplývajú zo zákona  a z Návrhu opatrení.
 
Na zabezpečenie predmetnej agendy boli zmenami organizačnej štruktúry vytvorené pracovné miesta prerozdelením a  racionalizáciou personálnych, finančných a materiálnych zdrojov bez nároku na dodatočné požiadavky.

         Ďalej sa kontrolou plnenia úlohy B.2. vybraného uznesenia vlády preukázalo, napríklad:

-	KÚ  v  Nitre úlohy vyplývajúce zo zákona do práv a povinností vedúcich organizačných útvarov, ako aj činnosti týchto útvarov neupravil v Organizačnom poriadku (včítane dodatkov) platnom do 26. 6. 2002 ani v súčasne platnom. Podobne nebol aktualizovaný Pracovný poriadok z októbra 2002. Práva a povinnosti gestorov vo vzťahu k zákonu sú upravené v smernici, keď vecným gestorom, t. j. pracoviskom zodpovedným za včasné a pravdivé poskytovanie informácií je každý odbor a oddelenie, ako i komisie a rady prednostu krajského úradu podľa úseku činností a druhu poskytovanej informácie. Povinnosti, vyplývajúce zo zákona, neboli zapracované do platného Registratúrneho poriadku, resp. Registratúrneho plánu.

-	KÚ v Trenčíne neupravil Organizačný poriadok k 1. 1. 2001 o povinnosti vyplývajúce z uplatňovania zákona. Činnosť, súvisiaca s poskytovaním informácií k aplikácii zákona, bola Vnútorným pokynom prednostu s platnosťou od 1. 1. 2001 začlenená do organizačného odboru a jej výkon bol zabezpečený rozšírením pracovnej náplne referentovi organizačného odboru. Až dňom 1. 8. 2002 bol v KÚ vydaný aktualizovaný Organizačný poriadok, v ktorom bola činnosť súvisiaca s evidenciou o poskytovaní informácií  preradená do kancelárie prednostu a súčasne rozšírená pracovná náplň hlavnému referentovi. Pracovný poriadok účinný od 15. 9. 1996, resp. nový poriadok účinný od 1. 4. 2002 včítane dvoch dodatkov, neobsahovali ustanovenie o povinnosti zamestnanca poskytovať služby podľa zákona o slobode informácií. Podľa Vnútorného pokynu prednostu k aplikácii zákona pracoviskom zabezpečujúcim a zodpovedným za včasné a pravdivé poskytnutie informácie, je odbor, ktorému bola žiadosť adresovaná, pridelená a  vecne náležiaca (vecný gestor). Registratúrny poriadok a  Registratúrny plán KÚ bol novelizovaný až 15. 3. 2001 i napriek tomu, že vzorový Registratúrny plán rozšírený o písomnosti agendy zákona o slobode informácií, predložilo MV SR listom č. SVS-204-2000/0030  dňa 11. 12. 2000.

-	KÚ v  Košiciach upravil povinnosti poskytovať informácie v zmysle zákona v Dodatku č. 3                             k Organizačnému poriadku z  1. 4. 2000  s  účinnosťou od 1. 1. 2001 pre všetky organizačné útvary. V novom Organizačnom poriadku KÚ, platnom od 1. 7. 2002, nemá žiadny zo 14  útvarov vo svojej náplni  povinnosť  poskytovať informácie  na základe žiadosti o sprístupnenie informácie.  KÚ  vydal Pokyn č. 1/2001 s platnosťou od 1. 1. 2001, v ktorom je rozpracované uplatnenie zákona v podmienkach KÚ.  Pracovné poriadky z 03/1977 a 01/2003 neobsahujú povinnosť zamestnancov sprístupňovať informácie v súlade so zákonom. Registratúrny poriadok bol upravený dodatkom č. 2  z  22. 1. 2001 v súlade so smernicou MV SR č. 204/96/319.

	Podľa záväzných informácií z piatich krajských úradov bolo konštatované splnenie úlohy B.2. uznesenia vlády úpravou organizačných poriadkov. Úloha bola splnená oneskorene KÚ v Žiline 1. 3. 2001, KÚ v Banskej Bystrici 31. 1. 2001, KÚ v Prešove dňa 28. 2. 2000 a KÚ v Bratislave časový údaj neposkytol. O úprave ostatných interných predpisov (Pracovného poriadku, Registračného poriadku a Registračného plánu) sa krajské úrady vo svojich informáciách nezmieňujú okrem KÚ v Trnave, ktorý vykonal úpravu pracovného poriadku prílohou č. 4 s účinnosťou od 1. 1. 2001.

3. 	Vecné a  časové zabezpečenie plnenia úloh krajskými úradmi, vyplývajúce z rozpracovania opatrení v nimi zriadených rozpočtových a príspevkových organizáciách a riadených orgánoch miestnej štátnej správy

Úlohou B.3. uznesenia vlády SR č. 1078/2000 bolo uložené ministrom, predsedom ostatných ústredných orgánov štátnej správy, prednostom  KÚ a prednostom OÚ v termíne        do 31. 12. 2000 zabezpečiť plnenie úloh podľa bodov B.1. a  B.2. tohto uznesenia v nimi zriadených rozpočtových a príspevkových organizáciách a riadených orgánoch miestnej štátnej správy, ktoré sú povinnými osobami podľa § 2 zákona.

Kontrolované krajské úrady vecné plnenie úloh zabezpečili rôznymi formami – príkaznými listami prednostu, interným predpisom, školením a na pracovných poradách. Spoločným nedostatkom krajských úradov je nezabezpečenie spätnej väzby o tom, ako zriadené organizácie v ich pôsobnosti napĺňajú ustanovenia zákona, resp. realizujú Návrh opatrení. Preukázalo sa, že časové plnenie úlohy krajské úrady nezabezpečili v stanovenom termíne do 31. 12. 2000, a zistili sa nedostatky aj vo vecnom plnení.
 
Napríklad:

-         KÚ v Trenčíne uskutočnil poradu – školenie k aplikácii zákona s prednostami OÚ a vedúcimi odborov KÚ až dňa 9. 2. 2001 s uložením úlohy zabezpečiť školenie po svojej línii na odboroch OÚ, resp. vedúcim odborov KÚ vykonať školenie v  riadených rozpočtových a príspevkových organizáciách. Úloha bola zabezpečená oneskorene, keď školenie k zákonu bolo uskutočnené odborom školstva, mládeže a TV až v dňoch                 19. – 22. 3. 2001 a odborom sociálnych vecí 15. – 16. 2. 2001. Odpočty plnenia uznesenia vlády od organizácií krajský úrad nepožadoval. 

-	KÚ v Košiciach vykonal výklad k zákonu  na porade riaditeľov zariadení sociálnych služieb až dňa 7. 2. 2001 a so zástupcami RO a PO školstva dňa 1. 2. 2001, pričom účastníkom neboli poskytnuté žiadne súvisiace materiály k zákonu včítane Návrhu opatrení s prílohami č. 1, 2 a 3 a nebolo im uložené predkladať KÚ plnenie úloh predmetného uznesenia vlády.

-	KÚ v Nitre vydal Príkazný list prednostu č. 1/2001  z 5. 1. 2001 na zabezpečenie plnenia úloh uznesenia vlády SR č. 1078/2000 pre všetky organizácie v zriaďovateľskej  pôsobnosti KÚ. Príkaz neobsahuje úlohu predložiť KÚ odpočet plnenia uznesenia.

	Podľa záväzných informácií sa krajské úrady (Trnava, Žilina, B. Bystrica a Prešov) s plnením úlohy vysporiadali rôznymi formami (listami, predpisom, pokynom, školením a na pracovnej porade) a KÚ v Bratislave splnenie úlohy neuviedol.

4.	Aktualizácia Návrhu opatrení schválených vládou v časti A. uznesenia  č. 1078/2000, prijatých v nadväznosti na zákon o slobode informácií

Návrh opatrení, ktorý obsahuje 24 opatrení, bol pre potreby vykonania kontroly rozdelený do štyroch rovnorodých okruhov:

A – povinnosti kontrolovaných krajských úradov zverejňovať informácie, u ktorých zákon nevylučuje verejnú prístupnosť (opatrenie č. 1, 2, 3, 4, 20 a 21),

B – organizačné, materiálne a finančné zabezpečenie poskytovania  informácií a uloženia spisov  (opatrenie č. 5, 8, 9 a 10),

C – evidencia a vybavovanie žiadostí o poskytovanie informácií (opatrenie č. 6, 7, 11, 14, 15, 16, 17, 18, 19 a 22),

D – ostatné opatrenia na aplikáciu zákona o slobodnom prístupe k informáciám (opatrenie č. 12, 13, 23 a 24).

Kontrolou vecného a časového plnenia opatrení sa zistilo:

A –	povinnosti kontrolovaných krajských úradov zverejňovať informácie, u ktorých zákon nevylučuje verejnú prístupnosť

Rozpracované opatrenia obsiahnuté v tomto okruhu plnili krajské úrady ako povinné osoby najmä zverejnením informácií na voľne prístupných miestach (na úradnej tabuli), ako aj hromadným spôsobom prostredníctvom internetovej siete. Krajské úrady neposkytli predmetné informácie v plnom rozsahu v zmysle zákona a Návrhu opatrení. V súlade so zákonom neposkytli informácie týkajúce sa predmetu štátneho, služobného, bankového, daňového a obchodného tajomstva, včítane informácií podliehajúcich šifrovej ochrane a ochrane osobností. Informácie, týkajúce sa neukončeného, resp. prebiehajúceho správneho konania neboli od krajských úradov požadované. 

Priamou kontrolou v krajských úradoch sa zistili nedostatky, ktoré súviseli:

-	v KÚ Nitra s neúplnými údajmi na úradnej tabuli, kde chýbali povinné údaje o mieste, čase a spôsobe, akým možno získavať informácie (§ 5 ods. 1b/ zákona; opatrenie č. 2) a chýbal sadzobník správnych poplatkov za správne úkony (§ 5 ods. 1f/ zákona; opatrenie č. 2).

-	v KÚ Košice s nedostatočným zverejnením informácií na internetovej stránke (opatrenie č. 2), resp. chýbali informácie uvedené v prílohe č. 1 Návrhu opatrení, napr.:
-	miesto, lehota a spôsob podania opravného prostriedku,
-	prehľad predpisov, pokynov, inštrukcií a výkladových stanovísk, podľa ktorých KÚ koná a rozhoduje,
-	vybrané základné zákony súvisiace s hlavnou činnosťou KÚ,
-	schválené koncepcie a projekty,
-	výročné správy, analýzy a štatistiky,
-	vyhlásenie konaní, súťaží, konkurzov, verejného obstarávania KÚ a  pod. nemal sprístupnené tiež Registre a zoznamy, u ktorých zákon nevylučuje verejnú prístupnosť (§ 6 ods. 3 zákona; opatrenie        č. 20).

Ostatné krajské úrady v predložených informáciách hodnotia tento okruh opatrení ako splnený (KÚ Bratislava a KÚ B. Bystrica, KÚ v Prešove len všeobecne splnenie úlohy uznesenia vlády), KÚ v Trnave a KÚ v Žiline neposkytli informácie.	

B –	organizačné, materiálne a finančné zabezpečenie poskytovania informácií a uloženie spisov

Z výsledkov priamej kontroly tejto skupiny opatrení vyplýva ich plnenie, keď boli v zásade vytvorené základné organizačné predpoklady, personálne, materiálne (výpočtová technika a pod.), finančné podmienky poskytovania informácií a zabezpečenie uloženia spisov. Taktiež bola splnená povinnosť viesť centrálnu evidenciu vrátane určenia zodpovedných osôb za jej vedenie. V kontrolovaných krajských úradoch boli v uvedenej súvislosti zistené niektoré nedostatky, ktoré spočívali:

-	v KÚ Nitra neurčením organizačného útvaru zodpovedného za zabezpečenie poskytovania informácií v zmysle zákona (opatrenie č. 5); nadväzne na tento nedostatok sú spisy po vybavení uložené na jednotlivých útvaroch, čím dochádza k ich  roztriešteniu (§  20 zákona, opatrenie č. 8).

-	v KÚ Trenčín sa zistilo iba nezaevidovanie jednej žiadosti z 15. 2. 2001 v centrálnej evidencii (§ 20 zákona,  opatrenie č. 8), v spise č. 15/2001 z 9. 2. 2001 a č. 18/2001 z 12. 2. 2001 sa nenachádza  písomnosť potvrdzujúca vybavenie žiadosti (§ 20 zákona, opatrenie č. 8).

 V záväzných informáciách krajských úradov uvedený okruh opatrení nebol hodnotený, okrem KÚ Banská Bystrica, ktorý informoval o zriadení centrálnej evidencie v útvare informatiky  a spisovej služby.

C –	evidencia a vybavovanie žiadostí o poskytovanie informácií 

Súhrnné údaje podľa jednotlivých krajských úradov sú zostavené do tabuľkového prehľadu o vybavovaní a lehotách žiadostí v kontrolovanom období od 1. 1. 2001 do 30. 6. 2003 a tvoria prílohu č. 4 správy.

	Z údajov vyplýva, že podstatná časť 1090 (84,8%) žiadostí bola vybavená v riadnej        10- dňovej lehote. Iba 102 žiadostí (7,9%) z celkového počtu 1285 žiadostí bola vybavená v predĺženej 20-dňovej lehote. Počet vydaných rozhodnutí o nevybavení žiadosti s udaním dôvodu bol 69 (5,4%), 30 žiadostí bolo vrátených na doplnenie (2,3%) a 96 žiadostí (7,5%)        sa odstúpilo kompetentnej povinnej osobe na vybavenie. Medziročný vývoj v počte podaných žiadostí o informáciu (stĺpec 2) poskytuje nasledujúce porovnanie, z ktorého vyplýva výrazné znižovanie počtu podaných žiadostí pri súčasnom skvalitnení vybavovania v prospech 10-dňovej lehoty (stĺpec 3), zníženie počtu vydaných rozhodnutí o nevyhovení (stĺpec 5), resp.  zníženie počtu postúpených žiadostí inej povinnej osobe (stĺpec 7).

| Počet žiadostí (spolu) | Lehoty na vybavenie | Vydanie rozhodnutia § 18 ods. 2 | Doplnenie žiadosti § 14 ods. 3 | Postúpenie žiadosti § 15 ods. 1 | e-mail | Pošta fax | Telefonicky osobne
Rok | | §17,ods. 1 (10 dní) | § 17 ods. 2 (20 dní) | | | | | |
1 | 2 | 3 | 4 | 5 | 6 | 7 | 8 | 9 | 10
2001 | 644 | 545 | 51 | 37 | 12 | 54 | 37 | 513 | 94
2002 | 445 | 381 | 40 | 23 | 16 | 28 | 29 | 380 | 34
I.polrok 2003 | 196 | 164 | 11 | 9 | 2 | 14 | 24 | 137 | 35
spolu | 1285 | 1090 | 102 | 69 | 30 | 96 | 90 | 1030 | 163
	
	Kontrolované subjekty evidovali žiadosti a zabezpečovali ich vybavovanie v súlade         so zákonom, resp. Návrhom opatrení. Ojedinelé nedostatky boli zistené v:

-	KÚ Nitra – v centrálnej evidencii žiadostí je žiadosť č. 2001/08145 z 1. 9. 2001 zlúčená so žiadosťou         č. 2001/08281 z 27. 9. 2001 (opatrenie č. 6), žiadosť č. 2002/02932 z 31. 1. 2002 a č. 2002/05173            zo 6. 5. 2002 majú chybne pridelené evidenčné čísla (opatrenie č. 6) a žiadosti č. 2003/03393 z 1. 2. 2003 bolo chybne pridelené číslo, túto žiadosť nahradila žiadosť č. 2003/07601 zo 17. 3. 2003 (opatrenie č. 6). Žiadosť č. 2003/07601 zo 17. 3. 2003 bola vybavená dňa 24. 4. 2002, t.  j. po 38 dňoch (§ 17, ods. 2 zákona, opatrenie č. 16), žiadosť č. 2003/04094 zo 4. 3. 2003 má byť vykonaná 4. 8. 2003 (po dohode), t. j. po 133 dňoch (§ 17, ods. 2 zákona, opatrenie č. 16).

-	KÚ Trenčín – žiadosť č. 22/2001 z 2. 3. 2001 i po urgencii žiadateľa vybavená 12. 4. 2001, resp. údaje žiadateľovi boli doplňované ešte 16. 5. 2001, t. j. po 75-dňoch (§ 17, ods. 2 zákona, opatrenie č. 16).

-	KÚ Košice – žiadosť č. 2001/03812 bola vybavená až po lehote 20 dní bez oznámenia predĺženia zákonnej lehoty, resp. bez uvedenia dôvodov predĺženia (§ 17, ods. 2 a 3, opatrenie č. 16).

Záväzné informácie ostatných krajských úradov neobsahujú údaje, týkajúce sa tohto okruhu opatrení.

D –	ostatné opatrenia na aplikáciu zákona o slobodnom prístupe k informáciám

	Výsledky kontrolných zistení, týkajúce sa tohto okruhu opatrení preukázali, že na kontrolovaných krajských úradoch je spracovaný a na verejne prístupnom mieste uverejnený sadzobník úhrad za sprístupnenie informácií, vrátane odpustenia úhrady. V KÚ Nitra sadzobník úhrad nákladov v súvislosti s poskytovaním informácií zo dňa   29. 12. 2000 je neplatný, pretože platil do vydania vyhlášky MF SR č. 481/2000 Z. z., t. j. do 1.1. 2001 a do ukončenia kontroly nebol novelizovaný.

	Spoplatnenie informácií v kontrolovanom období podľa platných sadzobníkov predstavovalo v KÚ Nitra celkom 212,- Sk (5 prípadov) a v KÚ Košice sumu 1 164,50,- Sk. Ostatné krajské úrady (KÚ Trenčín) nemali spoplatnenú žiadnu informáciu, resp. v záväzných informáciách požadovaný údaj neuviedli. Vzhľadom na minimálnu výšku prijatých  úhrad možno konštatovať, že systém úhrady nákladov súvisiacich s poskytovaním informácií nepredstavuje obmedzujúci prvok v aplikácii zákona (§ 21 zákona, opatrenie č. 12 a 13), pričom sa intenzívne využíva zákonná možnosť odpustenia úhrady. Vedomé sprístupnenie nepravdivej alebo neúplnej informácie nebolo zo strany kontrolovaných krajských úradov zaznamenané (opatrenie č. 23).

5.	Funkčnosť systému vnútornej kontroly vo väzbe na vykonanie kontroly plnenia uznesenia vlády SR č. 1078/2000 vrátane kontroly Návrhu opatrení

	Súčasťou vykonanej kontroly bola aj funkčnosť systému vnútornej kontroly vo vzťahu k dodržiavaniu zákona a k Návrhu opatrení. V kontrolovanom období od 1. 1. 2001                    do 30. 6. 2003 nemali tri vybrané krajské úrady v zameraní kontrolnej činnosti  úlohu súvisiacu s realizáciou a uplatňovaním zákona.

-	v KÚ Nitre vykonal odbor kontroly nad rámec zamerania kontrolu v troch okresných úradoch (Topoľčany, Nové Zámky a Komárno), pričom výsledný materiál bol záznam o kontrole, keď porušenie zákona sa nezistilo. Vnútorná kontrola v KÚ, resp. v organizáciách v zriaďovateľskej pôsobnosti vykonaná nebola.

-	KÚ Trenčín a KÚ Košice nevykonal v tejto oblasti žiadnu kontrolu. 

Ostatné krajské úrady poskytli v záväzných informáciách údaje o vykonaných kontrolách odbormi kontroly nasledovne:

-	KÚ v Bratislave vykonal jednu vnútornú kontrolu dodržiavania zákona vo vlastnom úrade bez zistenia nedostatkov.

-	KÚ v Trnave kontrolu uvedeného zamerania vykonal vo vlastnom úrade, v siedmich OÚ a celkom v 52-och RO a PO bez zistenia nedostatkov. V OÚ  Trnava  bol výsledný materiál protokol (porušenie § 17 zákona o lehotách).

-	KÚ v Banskej Bystrici vykonával vnútornú kontrolu organizačným odborom bez zápisov a nedefinuje výsledky šiestich kontrol, z ktorých bolo prijatých osem opatrení.

-	KÚ v Prešove vykonal šesť kontrol v OÚ na plnenie uznesenia vlády SR č. 1078/2000, z ktorých boli vyhotovené záznamy o kontrole. Ďalej odbor kontroly KÚ zistil porušenia zákona v deviatich OÚ, z ktorých boli vypracované protokoly o výsledku kontroly a prijaté opatrenia. Nedostatky sa týkali porušení ustanovenia §§ 9, 14, 15, 17, 18, 20, 47 a 58 zákona.

*	*	*

Zo súhrnných výsledkov kontroly vyplýva, že:

- 	z 850 termínovaných úloh, splatných v kontrolovanom období, sa 3 úlohy nesplnili           (0,4 %). Podiel netermínovaných úloh predstavuje 73,6 % všetkých úloh. Do návrhov uznesení vlády viac netermínovaných úloh ako termínovaných úloh predložili najmä minister obrany a podpredseda vlády pre európsku integráciu, ľudské práva a menšiny,
	
- 	v kontrolovaných krajských úradoch sa v zmysle vládou prijatého uznesenia č. 1078/2000 vytvorili základné organizačné, personálne a materiálne predpoklady pre aplikáciu  zákona o slobode informácií od 1. 1. 2001. Zistenia sa týkali nedostatkov v úplnosti vedenej evidencie žiadostí, neaktuálnosti informácií zverejňovaných na internetovej stránke, ako aj oneskorenej aktualizácie vnútorných predpisov nadväzne na uplatňovanie zákona,

-	vývoj počtu žiadostí o informáciu zaznamenal klesajúci trend, keď v roku 2002 bolo podaných 445 žiadostí, t. j., 199 žiadostí menej oproti roku 2001 a za I. polrok 2003 bolo podaných o 448 žiadostí menej ako v roku 2001, resp. o 249 menej oproti roku 2002. Taktiež sa znížil počet žiadostí vybavených v 20-dňovej lehote v prospech zákonnej 10-dňovej lehoty, t. j. počet žiadostí podaných a vybavených v 10-dňovej lehote predstavoval v roku 2001 84,63 %-ný podiel, v roku 2002 85,62 % a za I. polrok 2003 83,67 %-ný podiel z podaných žiadostí celkom. Najčastejšie boli podané žiadosti o informáciu prostredníctvom pošty a faxu, keď v roku 2001 predstavovala táto forma 79,65 %-ný podiel z celkového počtu žiadostí, v roku 2002 85,40 % a za I. polrok 2003 69,90 %-ný podiel. Z vývoja vybavovania podaní, najmä poklesom ich počtu, nevyplýva potreba prípadného predlžovania zákonom stanovených lehôt.

- 	vzhľadom na celkovú minimálnu výšku prijatých úhrad za sprístupnenie informácií, pri využívaní zákonnej možnosti ich odpustenia, uplatnený systém úhrady nepredstavuje obmedzujúci prvok v aplikácii zákona,

- 	v rámci funkčnosti systému vnútornej kontroly sa preukázali v rôznej miere rezervy v kontrolnej činnosti. Z vykonaných vnútorných kontrol krajskými úradmi, resp. v ostatných krajských úradoch podľa záväzných informácií vyplynulo, že nedodržiavanie zákona o slobodnom prístupe k informáciám a nadväzne Návrhu opatrení sa zistilo v ojedinelých prípadoch.

	Protokoly, z ktorých vychádza správa, boli prerokované v súlade so zákonom NR SR      č. 10/1996 Z. z. o kontrole v štátnej správe so zodpovednými zamestnancami kontrolovaných subjektov a bolo im uložené prijať opatrenia na odstránenie zistených nedostatkov. Záväzné informácie tvoriace ďalší podklad, boli podpísané prednostami KÚ.

Bratislava   22. októbra 2003